ร้านนี้ ถ้าใครผ่านมาเวลาอื่น ถ้าไม่ใช่ช่วงเย็นจนถึงค่ำๆ ก็จะไม่รู้เลยว่ามีร้านขายสเต็ก !
ก็แกเล่นเก็บของไว้ในร้านซะหมด ไม่มีเหลือแม้กระทั่งป้ายชื่อร้าน 555
แต่หากเป็นตอนเย็นๆ คนจะมากินกันเยอะ บางวันราวกับเล่นเก้าอี้ดนตรีกันเลยทีเดียว 

เมนูที่ขายก็จะมีเป็น สเต็ก หมู,ไก่,เนื้อ ,ทูน่า,แฮม 
แล้วก็จะมีพวกไส้กรอกทอด ไส้กรอกเนื้อลูกวัว สลัดต่างๆ ตามมาตราฐานร้านนายหนวด ประชาชื่น ที่นี่ผมถูกใจก็จะเป็นสลัด น้ำสลัดอร่อย จนต้องขอซื้อน้ำสลัดกลับบ้าน แต่แกไม่ค่อยขายหรอกนะ เหมือนจะทำจำกัด วันต่อวัน อย่างเช่นวันนี้ มา2ทุ่ม ยังหมดแล้วเลย 

ส่วนสเต็กก็ใช้ได้ไม่ถึงกับร้านแบรนด์ดังๆ แต่ก็อิ่มอร่อยและที่สำคัญ สบายกระเป๋า เพราะถูกมว๊ากก !


ความสะอาดและการบริการ ถือว่าใช้ได้ รวดเร็วและบริการค่อนข้างดี หากไม่นับมลพิษทางเสียงและควันรถนะ (เพราะร้านตั้งอยู่ตรงริมถนนตรงสี่แยกไฟแดงพอดี) ก็ถือว่าผ่าน

ที่จอดรถ  จอดข้างทาง เพราะถนนด้านที่ร้านตั้งอยู่ข้างหนึ่งไม่ค่อยมีรถผ่านเข้าออก ประกอบกับเป็นเวลาค่ำแล้วด้วย ก็เลยจอดได้สบาย